Okresná prokuratúra Komárno 
Pohraničná 6, 945 28 Komárno 1 	

Sp. zn. : 1 Pv 405/12/4401	Komárno, 11.10.2012
EEČ : 2-30-203-2012

U Z N E S E N I E

Trestná vec:	obvinený XXXXX  
Prečin:	Ublíženie na zdraví podľa § 157 odsek 1, odsek 2 písmeno a Trestného zákona číslo 300/2005 Zbierky zákonov v znení zákona číslo 313/2011 Zbierky zákonov.

Rozhodol: 	prokurátorka Okresnej prokuratúry Komárno
Podľa § 216 odsek 1 Trestného poriadku podmienečne zastavujem trestné stíhanie  obvineného:
1.	XXXXX
	dátum narodenia: XXXXX
	trvalé bydlisko: XXXXX
dňa 12. júna 2012 v čase o 13.53 hod. v XXXXX na XXXXX ulici, pred rodinným domom číslo XXXXX, počas cúvania s osobným motorovým vozidlom značky Škoda Forman EČ: XXXXX v dôsledku toho, že riadne nesledoval situáciu za vozidlom, ľavou zadnou časťou vozidla zachytil chodkyňu XXXXX, nar. XXXXX, pričom táto následkom nárazu spadla na zem a utrpela zlomeninu hlavičky ľavej vretennej kosti a podvrtnutie ľavého členka s dobou liečenia a práceneschopnosti v trvaní do 31.7.2012.
Podľa §216 odsek 2 Trestného poriadku je určená skúšobná doba pre jednotlivých obvinených nasledovne: 
1.	XXXXX, dátum narodenia: XXXXX 
24 mesiacov
Z priloženého spisového materiálu nevyplýva potreba uložiť obvinenému v skúšobnej dobe obmedzenia v zmysle ustanovenia odseku 4 § 216 Trestného poriadku.
Odôvodnenie:
	Vyšetrovateľ OKP XXXXX vzniesol XXXXX dňa 31.8.2012 obvinenie za  prečin podľa §157 odsek l, odsek 2, písmeno a) Trestného zákona s poukazom na § 138 písmeno h) Trestného zákona na skutkovom základe, že dňa 12.06.2012 v čase o 13.53 h v XXXXX, na ulici XXXXX, pred rodinným domom č. XXXXX, cúval s osobným motorovým vozidlom zn. Škoda Forman, EČ: XXXXX pričom ľavou zadnou časťou ním riadeného motorového vozidla zachytil chodkyňu XXXXX, nar. XXXXX, bytom XXXXX, ktorá šla pešo po pravej strane cesty v smere cúvania daného vozidla, v dôsledku čoho uvedená chodkyňa spadla na vozovku, pričom utrpela zlomeninu hlavičky ľavej vretennej kosti a podvrtnutie ľavého členka, ktoré zranenia si podľa konečnej lekárskej správy vyžiadali dobu liečenia s PN od 12.02.2012 do 31.07.2012.
	 
	Podľa § 216 odsek l zák. č. 301/2005 Z. z. v konaní o prečine, na ktorý zákon ustanovuje trest odňatia slobody, ktorého horného hranica neprevyšuje päť rokov, môže prokurátor so súhlasom obvineného po vznesení obvinenia do podania obžaloby na návrh policajta alebo aj bez návrhu podmienečne zastaviť trestné stíhanie, ak

a/ vyhlási, že spáchal skutok, za ktorý je stíhaný a nie sú odôvodnené pochybnosti o tom, že jeho vyhlásenie bolo vykonané slobodne, vážne a zrozumiteľne,
b/ nahradil škodu, ak bola činom spôsobená, alebo s poškodeným o jej náhrade uzavrel dohodu alebo urobil iné potrebné opatrenia na jej náhradu, a
c/ vzhľadom na osobu obvineného, s prihliadnutím na jeho doterajší život a na okolnosti prípadu  možno takéto rozhodnutie považovať  za dostačujúce.

	Podľa § 216 odsek 2 už citovaného zákona v uznesení o podmienečnom zastavení trestného stíhania sa určí obvinenému skúšobná doba na jeden až päť rokov. Skúšobná doba začína právoplatnosťou uznesenia o zastavení trestného stíhania.

	Prečinu ublíženia na zdraví podľa § 157 odsek l odsek 2 písmeno a) Trestného zákona sa dopustí ten, kto inému z nedbanlivosti spôsobí ťažkú ujmu na zdraví a čin spácha závažnejším spôsobom konania - porušením dôležitej povinnosti uloženej mu podľa zákona. 

	Za porušenie dôležitej povinnosti sa v danom prípade považuje porušenie ustanovenia § 22 odsek  2 zák. č. 8/2009 Z. z. o cestnej premávke v znení neskorších zmien. Podľa tohto ustanovenia vodič nesmie pri cúvaní ohroziť ostatných účastníkov cestnej premávky.
		
Obvinený sa k spáchaniu skutku doznal a vyhlásil že skutok spáchal, uvedené prehlásenie spravil slobodne, vážne a zrozumiteľne a k uvedenému postupu udelil svoj súhlas.
 
	Obvinený učinil opatrenie smerujúce k náhrade škody v podobe ohlásenia dopravnej nehody poisťovni ČSOB, v ktorej má uzatvorené povinné zmluvné poistenie.

Poistná udalosť je evidovaná pod číslom 1206140011. Zo strany uvedenej poisťovne bude v prospech poškodenej hradená škoda, ktorá jej vznikla v dôsledku dopravnej nehody (bolestné, sťaženie spoločenského uplatnenia a pod.).

Obvinený nebol doposiaľ súdne trestaný. 

S prihliadnutím na jeho doterajší život  a na okolnosti prípadu ako i na to, že učinil opatrenie smerujúce k náhrade škody, považujem podmienečné zastavenie trestného stíhania za dôvodné.

	S poukazom na vyššie uvedené skutočnosti bolo na mieste rozhodnúť tak, ako je to uvedené vo výrokovej časti uznesenia.
Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok (§ 185 a nasl. Tr. por.).

Melinda Slivková
prokurátorka